text: Ung mand overfaldet og stukket med kniv
  06 september 2014 kl. 07.25
  En 18-årig mand blev i nat stukket med en kniv på banegårdspladsen i Esbjerg.
  Overfaldet sket kl. 1 i nat.
  Den 18-årige sad på en bænk, da en jævnaldrende mand kom forbi og spurgte, om han måtte låne en lighter.
  Pludselig trak han en lille kniv og stak ud efter den 18-årige. Ofret værgede for sig, men fik alligevel et snit i armen.
  Herefter stak overfaldsmanden af.
  Politiet siger til TV SYD, at de to angiveligt ikke kendte hinanden, og knivoverfaldet tilsyneladende var umotiveret.
  Gerningsmanden beskrives således:
  18-20 år, 170-175 cm, lys hudfarve og sort fipskæg. Han var iført en sort hættetrøje med hvid skrift.
  Ved du noget, hører politiet gerne fra dig på tlf. 114.
  